Tchecoslovakia ha provat luder li rol de un ""ponte"" inter li Occidente e Oriente. Ma li pópularitá del Partise Communistic de Tchecoslovakia ha rapidmen crescet, specialmen pro un frustration general al Occidente (pro li Accorde de München ante li guerre) e un favore al Union Sovietic (pro li rol sovietic in líberation de Tchecoslovacia contra german regnantie). In li election in li annu 1946, li communistes ha devenit li partise maxim grand in li parlament tchecoslovak con 38% de votes. Ili ha format un guvernament de coalition con altri partises del Fronte National e rapidmen consolidat li potentie. Li passu decisiv ha ocurret in februar 1948. Durant un serie de ocurrenties descrit de communistes quam un ""revolution"" e de anti-communistes quam un ""colpe de state"", li communistic Milities Pópulari ha ganiat control de loces important in Praha e un guvernament nov, totmen communistic ha esset format.